श्रीनगर। नेशनल कांफ्रेंस के नेता एवं जम्मू-कश्मीर के पूर्व मुख्यमंत्री उमर अब्दुल्ला ने सवाल किया है कि यदि केंद्र सरकार तालिबान की मौजूदगी में रूस में अफगानिस्तान पर होने वाली वार्ता में हिस्सा ले सकती है तो उसने जम्मू-कश्मीर में सभी हितधारकों से वार्ता शुरू क्यों नहीं की। उमर ने एक ट्वीट में कहा, ‘‘मोदी सरकार को यदि तालिबान की मौजूदगी में होने वाली वार्ता में ‘गैर-आधिकारिक’ भागीदारी स्वीकार्य है तो जम्मू-कश्मीर में गैर-मुख्यधारा के हितधारकों से ‘‘गैर-आधिकारिक’ वार्ता क्यों नहीं? जम्मू-कश्मीर की कम हो रही स्वायत्तता और इसकी बहाली के इर्द-गिर्द केंद्रित ‘‘गैर-आधिकारिक’’ वार्ता क्यों नहीं?’’